NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NÁVRH**

 **ÚSTAVNÝ ZÁKON**

**z ......................... 2013,**

**o stabilite daňového systému**

Národná rada Slovenskej republiky sa uzniesla na tomto ústavnom zákone:

**Čl. 1**

**Úvodné ustanovenie**

(1) Tento ústavný zákon s cieľom dosiahnuť dlhodobú stabilitu daňového systému Slovenskej republiky, pozitívne ovplyvniť podnikateľské prostredie v Slovenskej republike a v snahe podporiť dlhodobú konkurencieschopnosť Slovenskej republiky upravuje maximálne sadzby daní a kontrolné mechanizmy zabezpečujúce nezvyšovanie daní nad limit stanovený týmto ústavným zákonom.

(2) Tento ústavný zákon sa nevzťahuje na miestne dane a poplatky.

**Čl. 2**

**Vymedzenie pojmov**

Na účely tohto ústavného zákona sa rozumie

 daňou daň z pridanej hodnoty, daň z príjmov fyzickej osoby alebo právnickej osoby, spotrebná daň z alkoholických nápojov, spotrebná daň z tabakových výrobkov, spotrebná daň z elektriny, uhlia a zemného plynu a spotrebná daň z minerálnych olejov,

novou daňou akákoľvek daň okrem dane z pridanej hodnoty, dane z príjmov fyzickej osoby alebo právnickej osoby, spotrebnej dane z alkoholických nápojov, spotrebnej dane z tabakových výrobkov, spotrebnej dane z elektriny, uhlia a zemného plynu a spotrebnej dane z minerálnych olejov,

sadzbou dane sadzba dane z pridanej hodnoty, dane z príjmov fyzickej osoby alebo právnickej osoby, spotrebnej dane z alkoholických nápojov, spotrebnej dane z tabakových výrobkov, spotrebnej dane z elektriny, uhlia a zemného plynu a spotrebnej dane z minerálnych olejov.

priemernou sadzbou dane v Európskej únii priemerná sadzba dane z pridanej hodnoty, dane z príjmov fyzickej osoby alebo právnickej osoby, spotrebnej dane z alkoholických nápojov, spotrebnej dane z tabakových výrobkov, spotrebnej dane z elektriny, uhlia a zemného plynu a spotrebnej dane z minerálnych olejov v členských štátoch Európskej únie, ktorú určí Rada pre rozpočtovú zodpovednosť podľa tohto zákona.

**Čl. 3**

**Maximálna sadzba dane**

(1) Sadzba dane z pridanej hodnoty podľa osobitného zákona vo výške 20% predstavuje maximálnu sadzbu dane z pridanej hodnoty.

(2) Sadzba dane z príjmu podľa osobitného zákona zo základu dane

(a) fyzickej osoby zisteného podľa osobitného zákona je

1. 19% z tej časti základu dane, ktorá nepresiahne 176,8-násobok sumy platného životného minima vrátane,

2. 25% z tej časti základu dane, ktorá presiahne 176,8-násobok platného životného minima,

(b) právnickej osoby zníženého o daňovú stratu je 23%.

Sadzba dane z príjmu podľa prvej vety predstavuje maximálnu sadzbu dane z príjmu fyzickej alebo právnickej osoby.

(3) Sadzba spotrebnej dane z alkoholického nápoja podľa osobitného zákona vo výške 1 080 eur predstavuje maximálnu sadzbu dane z alkoholického nápoja.

(4) Sadzba dane z tabakových výrobkov s výnimkou cigariet podľa osobitného zákona vo výške

opis tovaru sadzba dane

cigary, cigarky 77,37 eura/1 000 kusov

tabak 71,11 eura/kg

predstavuje maximálnu sadzbu spotrebnej dane z tabakových výrobkov s výnimkou cigariet.

 (5) Sadzba spotrebnej dane z cigariet podľa osobitného zákona vo výške

 kombinovaná sadzba dane

opis tovaru

špecifická časť percentuálna časť

cigarety 59,50 eura/1 000 kusov 23% z ceny cigariet

predstavuje maximálnu sadzbu spotrebnej dane z cigariet.

(6) Sadzba spotrebnej dane na elektrinu podľa osobitného zákona vo výške 1,32 eura/MWh predstavuje maximálnu sadzbu spotrebnej dane na elektrinu.

(7) Sadzba spotrebnej dane na uhlie podľa osobitného zákona vo výške 10,62 eura/t predstavuje maximálnu sadzbu spotrebnej dane na uhlie.

(8) Sadzba spotrebnej dane na zemný plyn podľa osobitného zákona, ak je

a) používaný ako palivo na výrobu tepla, alebo dodaný na výrobu stlačeného zemného plynu určeného na použitie ako palivo na výrobu tepla vo výške 1,32 eura/MWh,

b) dodaný na výrobu stlačeného zemného plynu určeného na použitie ako pohonná látka vo výške 9,36 eura/MWh,

predstavuje maximálnu sadzbu spotrebnej dane na zemný plyn.

(9) Sadzba spotrebnej dane z minerálnych olejov podľa osobitného zákona pre

a) motorový benzín 2d) kódu kombinovanej

 nomenklatúry 2710 12 41, 2710 12 45,

 2710 12 49 s obsahom biogénnej látky

 1. do objemu ustanoveného v osobitnom

 predpise 2e) 550,52 eura/1 000 l

 2. v objeme ustanovenom v osobitnom

 predpise 2e) a viac 514,50 eura/1 000 l

 b) motorový benzín kódu kombinovanej

 nomenklatúry 2710 12 31, 2710 12 51 a

 2710 12 59 597,49 eura/1 000 l

c) stredný olej kódu kombinovanej

nomenklatúry 2710 19 21 a 2710 19 25 481,31 eura/1 000 l

 d) plynový olej 2f) kódu kombinovanej

 nomenklatúry 2710 19 43, 2710 19 46,

 2710 19 47, 2710 19 48, 2710 20 11,

 2710 20 15, 2710 20 17 a 2710 20 19

 s obsahom biodiesla

 1. do objemu ustanoveného osobitným

 predpisom 2e) 386,40 eura/1 000 l

 2. v objeme ustanovenom v osobitnom

 predpise 2e) a viac 368 eur/1 000 l

 e) vykurovací olej kódu kombinovanej

 nomenklatúry 2710 19 62, 2710 19 64,

 2710 19 68, 2710 20 31, 2710 20 35,

 2710 20 39 a 2710 20 90 111,50 eura/1 000 kg

f) skvapalnené plynné uhľovodíky kódu

kombinovanej nomenklatúry 2711 12

až 2711 19 00

 1. určené na použitie, ponúkané

 na použitie alebo použité ako

 pohonná látka 182 eur/1 000 kg

 2. určené na použitie, ponúkané

 na použitie alebo použité

 ako palivo 0 eur/1 000 kg

 g) mazacie oleje a ostatné oleje kódu

 kombinovanej nomenklatúry 2710 19 71

 až 2710 19 83, 2710 19 87 až 2710 19 99

 a 3403 19 10, ktorých kinematická

 viskozita je

 1. do 10 mm2/s pri teplote 40 stuňov C

 vrátane 100 eur/1 000 kg,

 2. nad 10 mm2/s pri teplote 40 stupňov C 0 eur/1 000 kg

predstavuje maximálnu sadzbu spotrebnej dane z minerálnych olejov.

(10) Zvýšenie sadzby dane nad maximálnu sadzbu dane podľa odseku 1 až 9 nie je povolené, ibaže by takéto zvýšenie sadzby dane vyplývalo z právne záväzného aktu Európskej únie.

(11) Sadzba dane podľa odseku 1 až 9 nesmie prekročiť priemernú sadzbu dane v Európskej únii, ktorú uverejní Rada pre rozpočtovú zodpovednosť (ďalej len „rada“) vždy k 1.1. príslušného kalendárneho roka. Podrobnosti o výpočte priemernej sadzby dane v Európskej únii ustanoví všeobecne záväzný právny predpis, ktorý vydá Ministerstvo financií Slovenskej republiky.

(12) Ak je sadzba dane podľa odseku 1až 9 vyššia ako priemerná sadzba dane v Európskej únii a takáto výška sadzby dane nevyplýva z právne záväzného aktu Európskej únie

rada zašle vláde Slovenskej republiky (ďalej len „vláda“) a Národnej rade Slovenskej republiky (ďalej len „národná rada“) písomné upozornenie o prekročení povolenej výšky sadzby dane podľa odsekov 1 až 9 a

vláda predloží na rokovanie národnej rady návrh opatrení, ktorými navrhuje zabezpečiť zníženie sadzby dane k 1. 1. nasledujúceho kalendárneho roka.

**Čl. 4**

**Zavádzanie nových daní**

Zavedenie akejkoľvek novej dane nie je povolené.

**Čl. 5**

**Účinnosť**

Tento ústavný zákon nadobúda účinnosť .................